ତେବେ ଜିଲ୍ଲା ସଦର ମହକୁମାରେ ପହଂଚିବା ପରେ ସ୍ୱାସ୍ଥ୍ୟମନ୍ତ୍ରୀ ସିଧା ଯାଇ ପହଂଚିଥିଲେ ମହାମାରୀରେ ସର୍ବାଧିକ ପିଲା ମରିଥିବା ପାଲକୋଣ୍ଡା ଗାଁରେ । ବୁଝିବାକୁ ଚେଷ୍ଟା କରିଥିଲେ ମହାମାରୀ ବ୍ୟାପିବା ପଛର କାରଣକୁ । ଦେଖିଥିଲେ ମଣିଷ ଓ ଘୁଷୁରୀ କେମିତି ଏକା ସାଙ୍ଗରେ ରହୁଛନ୍ତି । ତେବେ ସବୁଠାରୁ ଆଶ୍ଚର୍ଯ୍ୟର କଥା ଜାପାନୀ ଏନସେଫାଲାଇଟିସ୍ ପାଇଁ ଜିଲ୍ଲାରେ ଉପଲବ୍ଧ ନାହିଁ ଭେକସିନ୍ । ସରକାର ମାଗଣାରେ ଦେବା ତ ଦୂରର କଥା ମିଳୁଥିବା ଭେକସିନ୍ ଉପରେ ରୋକ୍ ଲଗାଇଛନ୍ତି । ଫଳରେ ଏକ ପ୍ରକାର ଭୂତାଣୁ ପାଖରେ ଆତ୍ମ ସମର୍ପଣ କରିଛନ୍ତି ସରକାର । ଚିରାଚରିତ ଢଙ୍ଗରେ ମନ୍ତ୍ରୀ କହିଛନ୍ତି ଭେକସିନ୍ ପାଇଁ କେନ୍ଦ୍ରକୁ ଚିଠି ଲେଖିଛନ୍ତି ।